Valdas Urbonas

Valdas Urbonas (g. 1967 m. lapkričio 29 d. Panevėžyje) – buvęs Lietuvos futbolininkas, futbolo treneris.

Biografija

Žaidėjo 
Lietuvos rinktinėje sužaidė 14 rungtynių. 2000 m. sezoną žaidė už Panevėžio „Ekraną“, su kuriuo iškovojo LFF taurę. Pabaigęs profesionalaus futbolininko karjerą žaidė SFL lygoje už Vilniaus „Prelegentus“.

Trenerio 
Dirbo trenerių asistentu Vilniaus „Vėtros“ ir FBK Kaunas klubuose. Nuo 2008 m. iki 2013 m. „Ekrano“ vyr. treneris. 2008, 2011, 2012 m. išrinktas geriausiu A lygos sezono treneriu.

Vadovaujant Urbonui, Ekrano komanda pasiekė unikalų rekordą Lietuvos futbolo istorijoje. 45-erių treneris pripažintas vieninteliu treneriu, kurio vadovaujama komanda penkerius metus iš eilės triumfavo šalies čempionate. Su Urbonu „Ekranas“ du kartus iškovojo LFF taurę, bei du kartus laimėjo Supertaurę. Ekraniečiai ketverius metus iš eilės Lietuvai atstovavo Čempionų lygos atrankos varžybose.
 
Urbono treniruojamas „Ekranas“ sužaidė 215 oficialių rungtynių, iš kurių 138 mačai baigėsi panevėžiečių pergale. 2013 m. balandžio pabaigoje paliko Panevėžio klubą.

2019 m. vasario 2 d. tapo Lietuvos rinktinės vyr. treneriu. 2021 m. birželio pabaigoje paliko rinktinės vyr. trenerio postą.

Nuo 2021 m. gruodžio mėn. FK Panevėžys vyr. treneris. 

2022 m. rugsėjo 10 d. FK Panevėžys sužaidė lygiosiomis su FK Jonava. Rugsėjo 11 d. pranešta, kad Panevėžio klubas atleido Urboną.

Pasiekimai 
 Baltijos taurės laimėtojas: 1991 m.
 LFF taurės laimėtojas: 2000 m.

 asmeniniai
 Geriausias 2022 m. kovo  mėnesio treneris.

Įvarčiai rinktinėje

Šaltiniai

Nuorodos 
 Futbolinis.lt
 National-football-teams.com
 Worldfootball.net
 Transfermarkt.co.uk

Lietuvos futbolininkai
Lietuvos futbolo treneriai
Lietuvos vyrų futbolo rinktinės treneriai